พอดีมีอาการปวดขาทั้งสองข้างเป็นอย่างมาก เป็นมาหลายปีแล้ว หามาหลายคนก็หาสาเหตุไม่เจอ ทั้ง X-RAY, MRI หัวเข่าและกระดูกสันหลัง, อัตราซาวน์เส้นเลือด, EMG เส้นประสาท ก็ไม่พบความผิดปกติอะไร โดยอาการเป็นดังนี้- เส้นเอ็นด้านหลังขาตึง ปวดขา และชาที่ปลายเท้า- ตอนนอนก็ยังปวด แต่จะมีอาการหนักขึ้นเมื่อเดินหรือนั่ง
สวัสดีค่ะ จากที่เล่ามา อีกสาเหตุที่พอเป็นไปได้คือ อาการของโรคหลอดเลือดแดงที่ขาตีบค่ะ (Peripheral arterial disease) ความเสี่ยงของโรคนี้ได้แก่ สูงอายุ การสูบบุหรี่ โรคเบาหวาน โรคความดันโลหิตสูง เป็นต้นอาการของโรคหลอดเลือดแดงที่ขาตีบ คือ อาการปวดขาหรือน่อง เวลาเดิน จะปวดมากจนต้องหยุดเดิน จนทำให้คนไข้เดินได้ระยะทางสั้นลง ต่อมาถ้าเป็นรุนแรงขึ้นจะมีอาการปวดขณะที่พัก และอาจพบปลายเท้ามีสีเปลี่ยนแปลงคล้ำดำขึ้นได้ค่ะซึ่งหากตรวจเพิ่มเติม จะเป็นการตรวจดูสำหรับโรคของหลอดเลือดแดงโดยเฉพาะค่ะแนะนำ ว่า หากพ่อมีปัจจัยเสี่ยงดังกล่าว แนะนำไปพบแพทย์เพื่อตรวจวินิจฉัยโรคต่อไปนะคะสามารถอ่านเพิ่มเติมเรื่องอาการปวดขาได้ที่นี่ค่ะ